

LĒMUMS

Ādažos, Ādažu novadā

2024. gada 25. jūlijā **Nr. 300**

**Grozījums Ādažu novada pašvaldības domes 2023. gada 23. novembra lēmumā Nr. 452 “Par izmaiņām pašvaldības iestāžu struktūrā”**

Ar Ādažu novada pašvaldības domes 23.11.2023. lēmumu Nr. 452 “Par izmaiņām pašvaldības iestāžu struktūrā” un ar 25.07.2024. lēmumu Nr. 290 “Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu un pārņemšanas plānu apstiprināšanu”, tika noteikta virkne veicamo darbību un to izpildes termiņi.

Ņemot vērā, ka siltumapgādes un ūdensapgādes funkciju pārdales pasākumu izpildes termiņš ir noteikts līdz 31.10.2024., ir jāveic grozījumi pašvaldības domes 23.11.2023. lēmumā Nr. 452 “Par izmaiņām pašvaldības iestāžu struktūrā”, daļā par 3 jaunu amata vietu izveidošanu pašvaldības aģentūrā “Carnikavas komunālserviss”, kur amatu izveidošanas termiņš tika noteikts – 01.07.2024.

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 14. punktu, Ādažu novada pašvaldības dome

**NOLEMJ:**

Izdarīt grozījumu Ādažu novada pašvaldības domes 2023. gada 23. novembra lēmumā Nr. 452 “Par izmaiņām pašvaldības iestāžu struktūrā” un aizstāt lemjošās daļas 5. punkta teikuma daļu “2024. gada 1. jūliju” ar teikuma daļu “2024. gada 1. novembri”.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU